R.S.C. Anderlecht. Anderlext ( — Qirollik sport klubi Anderlext"; niderland talaffuzida: [ˈɑnderlɛxt], , ) — Belgiyaning Anderlext professional futbol klubi 1908-yil 27-mayda tashkil topgan. Bu Belgiyaning eng klubi hisoblanib, 33 karra Belgiya chempioni, 9 karra mamlakat kubogi gʻolibi, 13 karra Belgiya superkubogi gʻolibi va 5 karra Yevropa kubogi sohibi. U uy uchrashuvlarini 22 000 dan ortiq tomoshabinni sigʻdira oladigan „Constant Vanden Stock“ stadionida oʻtkazadi. Klubning anʼanaviy ranglari binafsha va oq hisoblanadi. Tarixi. Klub 1908-yil 27-mayda „Anderlext“ kommunasi hududida joylashgan „Konkordiya“ kafesida tashkil etilgan. Yangi jamoa 1909/10-yilgi mavsumda Belgiya futbol ligasining eng quyi darajasidan, uchinchi viloyat divizionidan boshlab rasmiy turnirlarda qatnasha boshlagan. 1913-yilda jamoa mamlakat chempionatining ikkinchi divizioniga kirdi va u yerda toʻrtinchi oʻrinni egalladi. Urushdan oldin, 1917-yilda klub uchun „Constant Vanden Stock“ arenasi qurilgan boʻlib, u yerda jamoa hozirgacha oʻynamoqda. Birinchi jahon urushi paytida jamoaning kuchli homiysi — sanoatchi „Emil Verse“ boʻlgan. U oʻziga yoqqan jamoa uchun binafsha va oq rangli liboslarni tanladi. 1921-yilda „Anderlext“ birinchi marta Belgiya chempionatining yuqori divizioniga chiqdi va 12-oʻrinni egalladi, ammo keyingi oʻn yil ichida klub turnir jadvalida oxirgi oʻrinda edi. Ammo shunga qaramay jamoa divizionlar oʻrtasida muvozanatni saqlab qoldi. 1947-yilda „ Anderlext“ birinchi marta liga chempionligini qoʻlga kiritdi. Oʻshandan beri „Violet“ nihoyat Belgiyaning yetakchi futbol jamoalaridan biriga aylandi va havas qilsa arziydigan natijalar bilan turnir jadvalida birinchi oʻrinni egalladi. 1963—1968-yillar oraligʻida klub ketma-ket besh marta milliy chempionat oltin medalini qoʻlga kiritib, milliy rekord oʻrnatdi. Klub mamlakat terma jamoasi uchun tayanch punktiga aylandi. Yevropa arenasida ham klub katta muvaffaqiyatlarga erishdi. 1982/83-yilgi mavsumda „Anderlext„ UEFA kubogini qoʻlga kiritdi va 1984-yilda ham ushbu turnirning finaliga chiqdi. Shuningdek, „Anderlext“ ikki marta UEFA Superkubogini (1976 va 1978-yillarda) va Kubok egalari kubogini (1975/76 va 1977/78-yilgi mavsumlarda) qoʻlga kiritgan. Derbilari. „Anderlext“da uchta asosiy derbi bor, bular „Standart“ klubi bilan oʻyinlar (Belgiya klasikosi). „Brugge“ bilan ikkinchi derbi. „Union“ga qarshi uchinchi derbi (Bryussel derbisi).